***ЗДРАВСТВЕНА КОМИСИЈА ЗА УПИС У СРЕДЊУ ШКОЛУ УЧЕНИКА КОЈИМА ЈЕ ОГРАНИЧЕН ИЗБОР СРЕДЊИХ ШКОЛА И ОБРАЗОВНИХ ПРОФИЛА ( ЗА ШКОЛСКУ 2021/2022. ГОДИНУ)***

За родитеље/старатеље ученика

1. Родитељи ***оних ученика којима је из здравствених разлога ограничен избор средњих школа***, односно образовних профила ***и које је педијатар упутио*** на Здравствену комисију пријављују се секретару Здравствене комисије.

2. Пријављивање се врши сваког радног дана од **9 до 15 часова**. у просторијама Школске управе у Пожаревцу (улица Дринска бр. 2, телефон за информације: 012 211-680).

**Рок за пријаву је ПОНЕДЕЉАК, 31. МАЈ 2021. године, до 15 часова.**

**Изузетно, кандидати код којих се здравствени проблеми појаве после 31. маја, треба да се обрате педијатру (школском лекару) и окружној комисији, одмах по наступању здравственог проблема. У осталим случајевима, пријављивање за комисију по истеку наведеног рока није могуће.**

4. Приликом пријављивања предају се следећа документа:

- фотокопија здравственог картона ученика (доставља школски диспанзер или родитељ у договору са педијатром),

- оригинално лекарско уверење са систематског прегледа,

- фотокопије најважније здравствене документације ученика (доставља родитељ, фотокопије се не враћају);

5. Секретар издаје потврду о пријему документације и обавештава родитеља о термину доласка на комисију.

Задатак Здравствене комисије

Задатак Здравствене комисије прописује се стручним упутством за спровођење уписа ученика у средњу школу, које доноси министар просвете.

Здравствену комисију, по правилу, чине: педијатар и специјалиста медицине рада (по потреби и интерниста, неуропсихијатар, психолог и други). Послове секретара обавља секретар окружне уписне комисије.

Ученике којима је, због здравствених проблема, ограничен избор средњих школа, односно образовних профила, п**едијатар (школски лекар) упућује, најкасније до 31. маја 2021. године, здравственој комисији** надлежној за школе са подручја школске управе.

О раду Здравствене комисије родитеље обавештава и одељењски старешина, на родитељском састанку, или на други погодан начин.

Здравствена комисија даје мишљење о томе за које образовне профиле кандидат **НЕ ИСПУЊАВА** здравствене услове. Мишљење доставља окружној комисији, заједно са комплетном документацијом кандидата. Окружна комисија, на основу мишљења здравствене комисије, издаје упут за упис кандидата у одговарајућу средњу школу, односно образовни профил.

Уколико је одговарајућа средња школа на подручју друге школске управе, за упис таквог кандидата надлежне су здравствена и окружна комисија школске управе где је седиште средње школе.

**Изузетно, кандидати код којих се** **здравствени проблеми појаве после 31. маја, треба да се обрате педијатру (школском лекару) и окружној комисији, одмах по наступању здравственог проблема. У осталим случајевима, накнадно пријављивање за комисију није могуће.**

Примерак овог обавештења одељењски старешина доставља родитељу/старатељу сваког ученика 8. разреда.

Родитељ/старатељ ученика потврђује да је примио обавештење, а потврду пријема обавештења чува одељењски старешина.

**ОКРУЖНА КОМИСИЈА ЗА ЗАВРШНИ ИСПИТ И**

**УПИС УЧЕНИКА У СРЕДЊУ ШКОЛУ**

**ЗА БРАНИЧЕВСКИ УПРАВНИ ОКРУГ**